Qo‘shilgan qiymatdan olinadigan soliq imtiyozlari

24.3. Qo‘shilgan qiymatdan olinadigan soliq imtiyozlari.
Qo‘shilgan qiymat solig‘idan quyidagi realizatsiya qilish oborotlari ozod etiladi:
1) davlat organlari, fuqarolarning o‘zini o‘zi boshqarish organlari hamda boshqa vakolatli
tashkilotlar tomonidan ko‘rsatiladigan, davlat boji va yig‘imlar undiriladigan xizmatlar (harakatlar);
2) maktabgacha ta’lim muassasalarida bolalarni tarbiyalashga doir xizmatlar;
3) bemorlar va keksalarni parvarish qilishga doir xizmatlar;
4) dafn etish byurolari va qabristonlarning marosim xizmatlari, diniy ashyolarni realizatsiya
qilish, diniy tashkilotlar hamda birlashmalarning udumlar va marosimlar o‘tkazishga doir xizmatlari;
5) protez-ortopediya buyumlari, nogironlar uchun mo‘ljallangan inventarlar, shu jumladan ularni
ishlab chiqaruvchilar tomonidan realizatsiya qilinayotgan buyumlar va inventarlar, shuningdek
nogironlarga ko‘rsatilayotgan ortopedik protezlash xizmatlari, protez-ortopediya buyumlari va
nogironlar uchun mo‘ljallangan inventarlarni ta’mirlash hamda ulardan foydalanishga doir ishlar
bo‘yicha xizmatlar;
6) davolash muassasalari huzuridagi davolash-ishlab chiqarish ustaxonalarining mazkur muassasalar
tomonidan realizatsiya qilinadigan mahsulotlari;
7) pochta markalari (kollektsiya qilinadiganlaridan tashqari), markali otkritkalar, konvertlar;
8) aloqa tashkilotlarining pensiya va nafaqalar to‘lash bo‘yicha xizmatlari;
9) byudjet mablag‘lari hisobidan bajariladigan ilmiy-tadqiqot va innovatsiya ishlari.
Ushbu imtiyozni olish uchun tegishli moliya organining byudjetdan mablag‘lar ajratish to‘g‘risidagi
xulosasi asosdir;
253
10) shahar yo‘lovchilar transportining xizmatlari (taksidan, shu jumladan yo‘nalishli
taksidan tashqari), shuningdek temir yo‘l va umumiy foydalanishdagi avtomobil transportida
(taksidan, shu jumladan yo‘nalishli taksidan tashqari) shahar atrofidagi yo‘nalishlarda
yo‘lovchilar tashish xizmatlari. Shahar yo‘lovchilar transportining xizmatlari jumlasiga
yo‘lovchilar tashish bo‘yicha avtomobil va elektr transporti bilan shahar doirasida muayyan
yo‘nalishlar bo‘yicha qatnov jadvaliga binoan ko‘rsatiladigan xizmatlar kiradi. Ushbu bandning
qoidalari umumiy foydalanishdagi shahar yo‘lovchilar tashish transporti yoki temir yo‘l va avtomobil
transportida xodimlarni ishdan va (yoki) ishga tashish bo‘yicha xizmatlarga, yuridik va jismoniy
shaxslar buyurtmalari asosida shahar atrofida tadbirlar o‘tkazish uchun tashish bo‘yicha xizmatlarga
nisbatan ham tatbiq etiladi;
11) oliy, o‘rta, o‘rta maxsus, kasb-hunar o‘quv yurtlarida, shuningdek kadrlarning malakasini
oshirish va ularni qayta tayyorlash bilan shug‘ullanuvchi tashkilotlarda ta’lim berishning haq evaziga
o‘qitishga doir qismi bo‘yicha xizmatlar;
12) vakolatli davlat organiga saqlab turish uchun topshirilgan qimmatbaho metallar;
13) tibbiy (veterinariya) xizmatlari, kosmetologiya xizmatlari bundan mustasno, shuningdek
dori vositalari va tibbiy (veterinariya) buyumlari, shu jumladan ularni ishlab chiqaruvchilar
tomonidan realizatsiya qilinayotgan shunday vositalar va buyumlar. Ushbu bandning qoidalarini
qo‘llash maqsadlarida:
tibbiy xizmatlar jumlasiga tibbiy yordam xizmatlari va sanitariya xizmati ko‘rsatish,
diagnostika, profilaktika va davolash xizmatlari, gomeopatik, stomatologik xizmatlar, tish protezlari
tayyorlash bo‘limlari va kabinetlari, narkologiya ambulatoriyalari, haydovchilarni tibbiy ko‘rikdan
o‘tkazish komissiyalari, dezinfektsiya stantsiyalari, sanitariya va epidemiyaga qarshi kurash
yo‘nalishidagi laboratoriyalar hamda bo‘linmalar, boshqa tibbiy hamda tibbiy-sanitariya
yo‘nalishidagi muassasalar tomonidan ko‘rsatiladigan xizmatlar kiradi;
veterinariya xizmatlari jumlasiga hayvonlarni (chorva mollar, parrandalar, mo‘ynali va
boshqa hayvonlarni, baliqlar, asalarilarni, hayvonot bog‘laridagi, tajribaxonalardagi va boshqa shu
kabilardagi jonivorlarni) kasalliklardan muhofaza qilish va ularni davolash, ishlab chiqarish va
aholining yaxshi sifatli chorvachilik mahsulotiga bo‘lgan ehtiyojlarini qondirish, odamlarning
hayvonlarga va insonga xos kasalliklarga chalinishining oldini olish, shuningdek atrof muhitni
muhofaza qilishning veterinariya-sanitariya muammolarini hal etish tadbirlari kiradi;
14) chet el havo kemalariga xizmat ko‘rsatish yuzasidan bevosita O‘zbekiston
Respublikasi aeroportlarida va O‘zbekiston Respublikasining havo bo‘shlig‘ida amalga oshiriladigan
xizmatlar, shu jumladan aeronavigatsiya xizmati;
15) sanatoriy-kurort, sog‘lomlashtirish, turistik-ekskursiya xizmatlari va bolalar dam olish
oromgohlarining xizmatlari, shuningdek jismoniy tarbiya va sport muassasalarining tegishli hujjatlar
bilan rasmiylashtirilgan xizmatlari. Ushbu bandni qo‘llash maqsadida:
sanatoriy-kurort va sog‘lomlashtirish xizmatlari, shuningdek bolalar dam olish
oromgohlarining xizmatlari jumlasiga yo‘llanmalar yoki joysiz davolanish uchun berilgan hujjat bilan
rasmiylashtirilgan sanatoriy-kurort va sog‘lomlashtirish xizmatlari, bolalar oromgohlarining
xizmatlari kiradi. Sanatoriy-kurort va sog‘lomlashtirish tashkilotlari dam oluvchilarga ko‘rsatadigan
yo‘llanmaning (joysiz davolanish uchun berilgan hujjatning) qiymatiga kirmaydigan xizmatlarga
ham qo‘shilgan qiymat solig‘i solinmaydi;
turistik-ekskursiya xizmatlari jumlasiga safar tarkibida nazarda tutilgan turistik xizmatlar
ko‘rsatish uchun yo‘llanmaning (vaucherning) qiymatiga kiritilgan barcha turistik-ekskursiya
xizmatlari kiradi. Barcha turistik-ekskursiya xizmatlari turistik xizmatlar ko‘rsatish shartnomasida
belgilangan transportda xizmat ko‘rsatishdan, yashab turishga, ovqatlanishga doir xizmatlardan,
ekskursiya xizmati, madaniy, sport dasturlarini tashkil etish xizmatlari va boshqa xizmatlardan iborat
bo‘ladi;
jismoniy tarbiya va sport muassasalarining xizmatlari jumlasiga sport inshootlarida sport
musobaqalari, bayramlari, sport-tomosha tadbirlari, sport inshootlarida o‘tkaziladigan kalendar va
match uchrashuvlari, sport turlari bo‘yicha o‘quv guruhlari hamda komandalarida, sog‘lomlashtirish,
254
umumjismoniy tayyorgarlik, sog‘lomlashtirish yo‘nalishidagi, chiniqish, suzish, sog‘lomlashtirish
maqsadidagi yugurish va yurish, atletika, ritmika va davolash gimnastikasi maktablari hamda
klublarida jismoniy tarbiya va sport mashg‘ulotlari o‘tkazish bo‘yicha, sport inshootlariga
qatnovchilarga biletlarning (abonementlarning) qiymatida nazarda tutilgan sport-texnika asbob-
uskunalarini, trenajyorlarni, inventarlarni, sport ust-boshlarini berib turish bo‘yicha xizmatlar hamda
boshqa xizmatlar kiradi;
16) davlat mulkini xususiylashtirish tartibida realizatsiya qilinayotgan mol-mulk;
17) gidrometeorologiya va aerologiya ishlari;
18) geologiya va topografiya ishlari;
19) bosma mahsulotlar, shuningdek bosma mahsulotlar ishlab chiqarish va ularni realizatsiya
qilish bilan bog‘liq tahririy, matbaa va noshirlik ishlari (xizmatlari). Ushbu bandni qo‘llash
maqsadida:
bosma mahsulotlar jumlasiga kitoblar, gazetalar, jurnallar, ma’lumotnomalar, risolalar,
albomlar, plakatlar, bukletlar, otkritkalar, daftarlar, rasm va chizmachilik albomlari, blankalar hamda
boshqa bosma mahsulotlar kiradi;
tahririy, matbaa va noshirlik ishlari (xizmatlari) jumlasiga maket tayyorlash, kompyuter
grafikasi, sahifalash, original maketlar tayyorlash, muqovalash, adadlarni tayyorlash, reklama
murojaatlarini qabul qilib olish, rasmiylashtirish va nashrlarda joylashtirish, rang berish, yuridik va
jismoniy shaxslarni axborot bilan ta’minlash, axborot to‘plash hamda uni qayta ishlash, matnlarni
tarjima qilish ishlari, magnit va qog‘oz nusxalarda pochta aloqasi hamda Internet orqali realizatsiya
qilish, shuningdek qonun hujjatlarida nazarda tutilgan boshqa turdagi tahririy, matbaa va noshirlik
ishlari kiradi. Alohida va uzil-kesil ishlar (xizmatlar) tarzida amalga oshiriladigan, matbaa mahsuloti
ishlab chiqarish hamda uni realizatsiya qilish bilan bog‘liq bo‘lmagan tahririy, matbaa va
noshirlik ishlariga (xizmatlariga) qo‘shilgan qiymat solig‘i solinadi;
20) O‘zbekiston Milliy teleradiokompaniyasining, uning tarkibiga kiruvchi korxonalar
va tashkilotlarning hamda O‘zbekiston Milliy axborot agentligining asosiy faoliyatiga doir mahsulot
va xizmatlar;
21) O‘zbekiston Respublikasi hududidan eksport qilinayotgan tovarlarni tashish, yuklash,
tushirish, qayta yuklash, ekspeditsiya qilishga doir xizmatlar, ishlar;
22) nogironlarning jamoat birlashmalari, «Nuroniy» jamg‘armasi va «O‘zbekiston
chernobilchilari» assotsiatsiyasi mulkida bo‘lgan, ishlovchilari umumiy sonining kamida 50 foizini
nogironlar tashkil etuvchi yuridik shaxslar tomonidan ishlab chiqarilayotgan tovarlar (ishlar,
xizmatlar), bundan vositachilik, savdo, tayyorlov, ta’minot-sotish faoliyatini amalga oshirish
bo‘yicha realizatsiya qilish oborotlari mustasno;
23) O‘zbekiston Respublikasining xalqaro shartnomalari bo‘yicha xalqaro va chet el
hukumat moliya tashkilotlari tomonidan berilgan qarzlar (kreditlar) yuridik shaxslar oladigan,
shuningdek grantlar hisobiga olingan tovarlar (ishlar, xizmatlar);
24) uy-joy fondini saqlash va ta’mirlash yuzasidan aholiga ko‘rsatilayotgan xizmatlar. Uy-joy
fondini saqlash va ta’mirlash yuzasidan ko‘rsatiladigan xizmatlar jumlasiga sanitariya tozalash,
lift xo‘jaliklari, umumiy foydalanishdagi antennalarni o‘rnatish hamda ularni tasarruf etish bo‘yicha
xo‘jaliklar, yer resurslari va davlat kadastri, uy-joy fondidan foydalanish, uni saqlash va ta’mirlash
boshqarmalari hamda bo‘limlarining bevosita aholi tomonidan haq to‘lanadigan xizmatlari, shu
jumladan ushbu xizmatlarga xususiy uy-joy mulkdorlarining shirkatlari orqali haq to‘lash kiradi;
25) aholini elektr energiyasi bilan ta’minlash;
26) vakolatli davlat organining ixtisoslashgan ekspertiza bo‘linmalari o‘tkazadigan ekologik
ekspertiza xizmatlari;
27) davlat tilini va davlat tilida ish yuritishni o‘rgatish xizmatlari;
28) o‘zi yetishtirgan qishloq xo‘jaligi mahsuloti;
29) ichki ishlar organlari huzuridagi qo‘riqlov bo‘linmalari xizmatlari;
30) ustav fondiga (ustav kapitaliga) hissa yoki pay badali sifatida beriladigan asosiy vositalar,
nomoddiy aktivlar va tugallanmagan qurilish ob’ektlari;
255
31) byudjet mablag‘lari hisobidan bajariladigan yer-kadastr, yer tuzish, tuproq va geobotanika
ishlari;
32) davlat rezervining tovar-moddiy zaxiralari, ular yangilanayotganda;
33) telekommunikatsiyalar tarmoqlarida tezkor-qidiruv tadbirlari tizimining texnika
vositalari, shuningdek mazkur vositalardan foydalanishga va ularga xizmat ko‘rsatishga doir
xizmatlar;
34) investor va davlat mulkini boshqarish bo‘yicha vakolatli davlat organi o‘rtasida
tuzilgan shartnomaga binoan investitsiya majburiyatlari sifatida topshirilayotgan mol-mulk;
35) kitob mahsulotlari, maktab o‘quv qurollari va ko‘rgazmali qo‘llanmalarning, dori
vositalari va tibbiyot buyumlarining ulgurji savdosi.
|